ການສົ່ງອອກຂອງຈີນ ຊ້າລົງ ໃນເດືອນທັນວາ 2011 (ເບິ່ງວີດີໂອພາສາລາວ/ອັງກິດ)
ການສົ່ງອອກຂອງຈີນໃນເດືອນທັນວາ ໄດ້ລຸດລົງສູ່ລະດັບຕໍ່າສຸດ ໃນຮອບສອງປີກ່ວາ ຊຶ່ງເປັນອີກຮ່ອງຮອຍນຶ່ງ ຂອງການເຕີບໂຕຊ້າລົງ ຂອງເສດຖະກິດໂລກ
ໄດ້ມີອີກຮ່ອງຮອຍນຶ່ງ ທີ່ສະແດງໃຫ້ເຫັນວ່າ ເສດຖະກິດຂອງໂລກກໍາລັງຊັກຊ້າລົງ ຄືການ ສົ່ງອອກຂອງປະເທດຈີນ ໃນເດືອນທັນວາທີ່ຜ່ານມານີ້ ໄດ້ລຸດລົງສູ່ລະດັບຕໍ່າສຸດ ໃນຮອບສອງປີກ່ວາ ໃນຂະນະທີ່ການນໍາເຂົ້າສິນຄ້າຈາກຕ່າງປະເທດ ກໍຂະຫຍາຍໂຕຊ້າລົງກ່ວາທີ່ຄາດໝາຍກັນໄວ້ ດາຣາມີລາຍລະອຽດກ່ຽວກັບເລື່ອງນີ້ ມາສະເໜີທ່ານ ຍອດຂາຍໃນຕ່າງປະເທດຂອງສີນຄ້າທີ່ຜະລິດຈາກປະເທດຈີນນັ້ນ ໄດ້ເປັນນຶ່ງໃນພວກປັດ ໃຈທີ່ໃຫຍ່ທີ່ສຸດ ທີ່ຂັບດັນການເຕີບໂຕຢ່າງໄວຂອງເສດຖະກິດຈີນ ແຕ່ວ່າມາບັດນີ້ ມີສະຖິ ຕິໃໝ່ທີ່ສະແດງໃຫ້ເຫັນວ່າ ການເຕີບໂຕຂອງສິນຄ້າສົ່ງອອກຂອງຈີນອາດໄດ້ເຖິງຈຸດສູງ ສຸດແລ້ວ ນັກຍຸທະສາດດ້ານການລົງທຶນ ປູ ຢົງຫາວ ທີ່ບໍລິສັດຄຸ້ມຄອງຄວາມຮັ່ງມີ UBS ຫລື UBS Wealth Management ກ່າວວ່າ ຄວາມບໍ່ແນ່ນອນກ່ຽວກັບເສດຖະກິດ ເຮັດໃຫ້ຄວາມຮຽກຮ້ອງຕ້ອງການຂອງຜູ້ອຸບປະໂພກບໍລິໂພກ ລຸດນ້ອຍຖອຍລົງ ຢູ່ໃນທົ່ວ ໂລກ ຊຶ່ງທ່ານຊີ້ແຈງວ່າ: ບັນດານັກເສດຖະສາດກ່າວວ່າ ການຂຶ້ນຄ່າເງີນຢວນ ກໍຄືເງິນຕາຂອງຈີນນັ້ນ ອາດສາມາດ ຊ່ວຍຊຸກຍູ້ການອຸບປະໂພກບໍລິໂພກຢູ່ພາຍໃນປະເທດ ແຕ່ວ່າມັນກໍສາມາດສ້າງຄວາມເສຍ ຫາຍໃຫ້ແກ່ການສົ່ງອອກຂອງຈີນ ຄືຈະເຮັດໃຫ້ສິນຄ້າຂອງຈີນມີລາຄາແພງຂື້ນຢູ່ໃນຕ່າງ ປະເທດ ທ່ານ ປູ ຢົງຫາວ ກ່າວວ່າ ອັດຕາການຂະຫຍາຍໂຕທີ່ອ່ອນແອຂອງສິນຄ້າສົ່ງ ອອກ ອາດເປັນການເພິ່ມນໍ້າໜັກໃຫ້ແກ່ຂໍ້ອ້າງຂອງທະນາຄານກາງຫລືທະນາຄານແຫ່ງ ຊາດຈີນ ເພື່ອຖ່ວງດຶງການຂຶ້ນຄ່າເງີນຢວນ ໄວ້ ທ່ານ ປູ ກ່າວຕໍ່ໄປວ່າ: ຢູ່ໃນສະຫະລັດ ກໍາລັງມີການຊຸກຍູ້ໃຫ້ເພິ່ມທະວີການສົ່ງອອກຂຶ້ນ ໃນວັນພະຫັດແລ້ວນີ້ ສະຫະພັນການຄ້າໃຫຍ່ທີ່ສຸດໃນສະຫະລັດ ໄດ້ຮຽກຮ້ອງໄປຍັງລັດຖະສະພາໃຫ້ເສີມຂະ ຫຍາຍສັນຍາການຄ້າເສລີ ຮ່ວມກັບພວກຕະຫລາດທີ່ກໍາລັງໂຜ່ໂຕຂຶ້ນມາ ຈາກ ບຣາຊີລ ໄປຫາ ອິນໂດເນເຊຍ ທ່ານ ໂທມັສ ດອນນາຮີວ ປະທານສະພາການຄ້າຂອງສະຫະລັດ ກ່າວວ່າ: ການຊຸກຍູ້ດັ່ງກ່າວອາດກໍາລັງໄດ້ຜົນ ເພາະປາກົດວ່າສີນຄ້າສົ່ງອອກຂອງສະຫະລັດໄປ ຍັງປະເທດຈີນ ໄດ້ຖີບຂຶ້ນສູ່ລະດັບສູງສຸດ ໃນຮອບນຶ່ງປີກວ່າ ແຕ່ວ່າ ຕົວເລກການຄ້າ ທີ່ມີລາຍງານອອກມາໃນວັນສຸກແລ້ວນີ້ ແມ່ນມີຄວາມໝາຍໄປແນວນຶ່ງອີກ ກະຊວງ ການຄ້າຂອງສະຫະລັດກ່າວວ່າ ເຖິງແມ່ນວ່າສິນຄ້ານໍາເຂົ້າຈະລຸດລົງກໍຕາມ ແຕ່ການ ຂາດດຸນການຄ້າຂອງສະຫະຣັດກໍໄດ້ຂະຫຍາຍອອກ ຫລາຍກວ່າ 10 ເປີເຊັນ ໃນ ເດືອນພະຈິກ ປີກາຍນີ້ ເນື່ອງຈາກວ່າຊາວອະເມຣິກັນໄດ້ຈ່າຍເງິນຫລາຍຂຶ້ນ ສໍາລັບ ຊື້ນໍ້າມັນດິບແລະລົດລາ ຍ້ອນລາຄາແພງຂື້ນນັ້ນເອງ